als_Latn dik_Latn sag_Latn
Nisma për Kosovën ka mbajtur një tubim në Malishevë, ku ka marrë mbështetje të fuqishme për zgjedhjet e 8 qershorit. Me këtë rast, lideri i Nismës për Kosovën, Fatmir Limaj ka thënë se askush nuk mund t’i shantazhoj qytetarët për vota.
“Ne u themi atyre që nuk kanë aspak burrëri, u themi që keni menduar me na ndalë, e dini që keni menduar, mirëpo s’keni mundur dhe nuk do të mundeni kurrë”, ka thën Limaj. “Po vijnë persona që po tregojnë se janë të shantazhuar sepse ju kanë thënë që ta fotografojnë voten, kjo nuk është demokraci dhe kjo qeverisje edhe 3 ditë do të shkoj të shtëpia”, tha Limaj.
Limaj më tutje tha se jemi të vetëdijshëm se në çfarë gjendje të rëndë jemi, mirëpo do të fitojmë. “Rrezet e shpresës dhe të ndryshimit kurrë si kanë munguar Kosovës dhe Malishevës. Ne malishevasit jemi njerëz që presim e përcjellim me kulturë ata që vijnë e kërkojnë vota, mirëpo me kulturë edhe ju kemi treguar para 9 muajve që Malisheva po ndryshon dhe me 8 qershor prapë do t’iu tregojmë se dimë të ndryshojmë edhe Kosovën”, tha Limaj.
Limaj ka folur edhe për sondazhet e paguara nga partitë politike duke dërguar edhe mesazh tek analistët politikë, e duke iu thënë që shikoni sot në Malishevë çfarë mase kemi dhe do të bindeni se a e kalojmë pragun apo jo.
Ndërsa, Kryetari i Këshillit Kombëtar i NISMA për Kosovën, Jakup Krasniqi tha se të gjithë ata që i kanë përcjellë zhvillimet politike në Kosovë janë të informuar se unë i kam kritikuar vazhdimisht fenomenet e këqija në funksionimin e PDK -së dhe bartjen e këtyre dukurive negative nga PDK –ja në shtetin e Kosovës.
“Ju jeni dëshmitarë se për mosbindjen time unë u përgojova prapa shpine nga ata njerëz që kur isha në partinë time më thërrisnin baci Jakup. Ju jeni dëshmitarë se për mosbindjen tuaj ju përgojoheni në mënyrën më të poshtër të mundshme, dhe përgojimi erdhi nga ata njerëz që në momentet më të vështira të UÇK -së ju u dhatë bukë”, tha Krasniqi.
Krasniqi më tutje shtoi se fatkeqësisht u dëshmua ajo thënja e popullit, se gjarpëri nuk i tregon këmbët e veta, por gjarpëri po kafshon tinëz. “Gjatë luftës çlirimtare kam ngrënë bukën në sofrat e Malishevës, mirënjohjen time nuk e lidhi me votat tuaja edhe nëse asnjë votë nuk e marrë, mirënjohje dhe respekt do të kem gjithmonë.
Unë gjatë luftës mbrojta politikisht luftën para opinionit botrorë në zonën e ndikimit të komandantit Fatmir Limaj, aty ku kishte selinë – shtabi i UÇK –së, aty prej nga u udhëheq edhe lufta dhe streha jonë, për këtë nuk e lashë asnjëherë vet, Fatmir Limajn” , tha Krasniqi.
Ndërsa, Kryetari i Kuvendit Komunal në Malishevë, z. Ragip Begaj tha se Malisheva dinë të ndyshoj dhe dinë t’i dojë njerëzit e saj. “NISMA për të tjerët është akademi, ne nuk e shajmë askënd, kemi lidership të cilësuar gjithmonë për të mirë, për këtë votoni numërin 59, votoni NISMEN për Kosovën, tha Begaj.
als_Latn als_Latn als_Latn als_Latn als_Latn als_Latn als_Latn als_Latn als_Latn